Document ID: 31980D0765

Komisijas Lēmums
(1980. gada 8 jūlijs),
kas nosaka kodu un standarta noteikumus attiecībā uz vīnogulāju stādījumu starpposma statistikas pārskatu datu pārrakstīšanu mašīnlasāmā formā
(80/765/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par vīnogulāju stādījumu statistikas pārskatiem [1], un jo īpaši tās 5. panta 6. punktu un 6. panta 7. punktu,
tā kā 5. panta 6. punkts Regulā (EEK) Nr. 357/79 paredz rezultātu iesniegšanu mašīnlasāmā formā tām dalībvalstīm, kas pamata apsekojumu rezultātus apstrādā elektroniski;
tā kā Komisijai pieejamais aprīkojums attiecībā uz vīnogulāju stādījumu statistikas pārskatu rezultātu analīzi un tā racionālas izmantošanas vajadzība prasa standarta parauga par datu pārrakstīšanu mašīnlasāmā formā noteikšanu saskaņā ar minētās Regulas 8. pantā paredzēto procedūru;
tā kā praktisku apsvērumu dēļ dalībvalstis Regulas (EEK) Nr. 357/79 6. pantā minētos datus arī iesniedz mašīnlasāmā formā;
tā kā šajā Lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Regulas (EEK) Nr. 357/79 5. un 6. pantā paredzētos datus iesniedz uz magnētiskās lentes mašīnlasāmā formā tās dalībvalstis, kas pārskatu rezultātus apstrādā elektroniski.
2. pants
Kods un noteikumi attiecībā uz Regulas (EEK) Nr. 357/79 5. un 6. pantā paredzēto datu pārrakstīšanu magnētiskajā lentē atbilst šīs Regulas pielikumos noteiktajiem.
3. pants
Šis lēmums ir adresēts dalībvalstīm.
Briselē, 1999. gada 25. oktobrī

Labels: 12
19
6